PATVIRTINTA

 Kauno lopšelio-darželio „Obelėlė“

 direktoriaus 2021 m. sausio 04 d.

 įsakymu Nr.V-02

**KORUPCIJOS PREVENCIJOS**

 **KAUNO LOPŠELIO-DARŽELIO „OBELĖLĖ“**

**2021-2023 METŲ PROGRAMA**

**I SKYRIUS**

**BENDROSIOS NUOSTATOS**

1. Kauno lopšelio-darželio „Obelėlė“ 2021-2023 metų korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstituciniu veiklos planu, patvirtintu Lietuvos Respublikos Vyriausybės 2015 m. birželio 17 d. nutarimu Nr. 648 „Dėl Lietuvos Respublikos nacionalinės kovos su korupcija 2015–2025 metų programos įgyvendinimo 2015–2019 metų tarpinstitucinio veiklos plano patvirtinimo“, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą. Taip pat atsižvelgta į Lietuvos Respublikos vietos savivaldos ir Lietuvos Respublikos viešojo administravimo įstatymų nuostatas.

2. Lopšelio-darželio „Obelėlė“ (toliau lopšelio-darželio) 2021-2023 metų kovos su korupcija programa yra korupcijos prevencijos priemonė, skirta korupcijos prevencijai ir korupcijos pasireiškimo galimybėms mažinti bei „nulinės“ dovanų tolerancijos užtikrinimui lopšelyje-darželyje.

3. Programos paskirtis – užtikrinti ilgalaikę, veiksmingą ir kryptingą korupcijos prevencijos kontrolę įstaigoje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą lopšelio-darželio darbuotojų veiklą.

4. Programos strateginės kryptys – korupcijos prevencija, antikorupcinis švietimas ir informavimas.

5. Programa grindžiama korupcijos prevencija, visuomenės ir lopšelio-darželio darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

6. Programos įgyvendinimą koordinuoja ir kontroliuoja įstaigos vadovo paskirtas asmuo, atsakingas už korupcijos prevenciją ir kontrolę.

**II SKYRIUS**

**VEIKLOS SITUACIJOS ANALIZĖ ANTIKORUPCINIU POŽIŪRIU**

7. Lopšelio-darželio veiklos situacijos analizė atliekama, vadovaujantis strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

8. Įvertinus aukščiau pateiktus veiksnius, lopšelyje-darželyje korupcija galima šiose veiklos srityse:

8.1. formuojant lopšelio-darželio darbuotojų personalą;

8.2. organizuojant ir vykdant viešųjų pirkimų procedūras;

8.3. priimant vaikus į lopšelį-darželį;

8.4. organizuojant vaikų maitinimą lopšelyje-darželyje;

8.5. deleguotų lėšų tikslinis panaudojimas.

**III SKYRIUS**

**KORUPCIJOS PREVENCIJOS PRINCIPAI**

9. Korupcijos prevencijos programa įgyvendinama vadovaujantis šiais principais:

9.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių laisvių apsaugą;

9.2. visuotinio privalomumo – korupcijos prevencijos subjektais gali būti visi įstaigos darbuotojai;

9.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

9.4. pastovumo – korupcijos prevencijos priemonių veiksmingumo užtikrinamas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV SKYRIUS**

**PROGRAMOS TIKSLAI IR UŽDAVINIAI**

10. Programos tikslai yra:

10.1. atskleisti ir šalinti priežastis bei prielaidas korupcijai lopšelyje-darželyje atsirasti ir plisti. Užkirsti kelią korupcijos atsiradimui, pašalinti veiklos sričių spragas, dėl kurių gali atsirasti sąlygos korupcijai;

10.2.sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp administracijos, darbuotojų, šeimų, šalinti priežastis pasinaudoti tarnybine padėtimi;

10.3.plėtoti antikorupcinę kultūrą, siekiant padidinti visuomenės pasitikėjimą ugdymo įstaiga.

11. Korupcijos prevencijos uždaviniai:

11.1. užtikrinti efektyvų numatytų priemonių įgyvendinimą;

11.2. nustatyti veiklos sritis, kuriose yra korupcijos pasireiškimo tikimybė;

11.3.antikorupciniu požiūriu vertinti lopšelio-darželio įsakymus ir sprendimus;

11.4. įtraukti į korupcijos prevenciją visuomenę ir žiniasklaidą;

11.5. stiprinti bendradarbiavimą su korupcijos prevenciją vykdančiomis institucijomis;

11.6. viešai skelbti informaciją apie korupcijos prevencijos veiksmus ir jų rezultatus.

**V SKYRIUS**

**PROGRAMOS TIKSLŲ IR UŽDAVINIŲ VERTINIMO KRITERIJAI**

12. Programos rezultatyvumas nustatomas vadovaujantis kiekybės ir kokybės rodikliais:

12.1. korupcijos pasireiškimo tikimybės nustatymu lopšelyje-darželyje;

12.2. skundų, pateiktų teismui, administracinių ginčų komisijai, skaičiaus mažėjimu;

12.3. įvykdytų ir neįvykdytų programos įgyvendinimo priemonių skaičiumi;

12.4. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

12.5. specialių straipsnių spaudos leidiniuose, darbo posėdžiuose skaičiumi.

**VI SKYRIUS**

**PROGRAMOS ADMINISTRAVIMAS**

13. Programai įgyvendinti sudaromas programos įgyvendinimo priemonių planas (priedas Nr.2), kurio priemonių įvykdymo laikotarpis sutampa su programos įgyvendinimo pradžia ir pabaiga.

14. Programoje numatytas priemones įgyvendina lopšelio-darželio direktorius ir programos įgyvendinimo priemonių plane nurodyti vykdytojai:

14.1. darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą lopšelyje-darželyje;

14.2. darbo grupė įgaliota vykdyti korupcijos prevenciją ir jos kontrolę. Pirmininkas kartą per metus, ne vėliau, iki einamųjų metų gegužės 30 d. pateikia lopšelio-darželio direktoriui ataskaitą apie korupcijos prevencijos programos priemonių plano vykdymą. Ataskaita skelbiama viešai informaciniame stende.

15. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja lopšelio-darželio korupcijos prevencijos tvarkos aprašas.

**VII SKYRIUS**

**BAIGIAMOSIOS NUOSTATOS**

16. Šia programa reikiama sumažinti korupcijos pasireiškimo tikimybę lopšelyje-darželyje,

užtikrinti korupcijos prevencijos vykdymą, padidinti visuomenės pasitikėjimą įstaiga ir teikiamomis

paslaugomis.

17. Korupcinė situacija vertinama ir korupcijos programos nuostatos bei jos vykdymo priemonių planas peržiūrimi kas treji metai. Esant būtinybei programa gali būti papildoma.

18. Už šios programos įgyvendinimą paskirti asmenys, nesilaikantys šioje programoje nustatytų reikalavimų, atsako pagal galiojančius Lietuvos Respublikos teisės aktus.

 PATVIRTINTA

 Kauno lopšelio-darželio „Obelėlė“

 direktoriaus 2021 m. 4 d.

 įsakymu Nr.V- 19

**KAUNO LOPŠELIO-DARŽELIO „OBELĖLĖ“**

 **2021-2023 METŲ KORUPCIJOS PREVENCIJOS PROGRAMOS PRIEMONIŲ PLANAS**

|  |  |  |  |
| --- | --- | --- | --- |
| **Eil.Nr.** | **Priemonės pavadinimas** | **Vykdymo terminas** | **Vykdytojai** |
| 1 | Ataskaitos apie 2021-2023 m. korupcijos prevencijos programos priemonių plano vykdymą . | 2022, 2023, 2024 m.Sausis |  |
| 2 | Privačių interesų deklaracijų teikimas. | Kovo mėnuo | Direktorius  |
| 3 | Viešųjų pirkimų vykdymas vadovaujantis Lietuvos Respublikos viešųjų pirkimų įstatymu, bei jo pakeitimais. | Nuolat | Aušra Reiterienė |
| 4 | Viešųjų pirkimų vykdymo įstaigoje analizė. | Gruodis | Aušra Reiterienė |
| 5 | Vaikų priėmimo į lopšelį-darželį grupių komplektavimas vadovaujantis steigėjo nustatyta tvarka. | Nuolat | Direktorius |
| 6 | Lopšelio-darželio internetinėje svetainėje <https://www.obelele.kaunas.lm.lt/> korupcijos-prevencijaskelbti įstaigos prevencijos programą ir jos įgyvendinimo 2021-2023 m. priemonių planą;laisvų vietų skelbimas dėl priėmimo į lopšelį-darželį. | Kartą per mėn. | Raštvedė |
| 7 | Teikiamų paslaugų teikimas bei atnaujinimas skelbiant viešai. | Nuolat | Raštvedė |
| 8 | 2 proc. pajamų lėšų panaudojimo ataskaita vaikų tėveliams. | Pagal poreikį  | Direktorius |
| 9 | Anoniminės apklausos atlikimas nustatyti įstaigos veiklos sritis, kuriose galima korupcijos pasireiškimo tikimybė. Rezultatų suvestinė. | Gruodžio mėnuo | Darbo grupė |
| 10 | Peržiūrėti darbuotojų pareigybių aprašymus ir, esant būtinybei, įtraukti antikorupciniu požiūriu svarbias nuostatas bei teisines atsakomybės priemones. | Kiekvienais metais | Direktorius |
| 11 | Įstaigos biudžeto lėšas naudoti pagal paskirtį. Finansines ataskaitas teikti viešai. | Pagal patvirtintus steigėjo grafikus | Direktorius |
| 12 | Gavus informaciją apie galimą korupcinę veiklą informuoti vadovą. | Nuolat | Darbo grupė |
| 13 | Siūlyti darbuotojams dalyvauti antikorupcinio švietimo mokymuose. | Kiekvienais metais | Direktorius |